Firmele străine dețin peste 80% din fabricarea produselor de tutun, prelucrarea țițeiului, fabricarea de autovehicule și echipamente electrice, telecomunicații, în industria metalurgică, fabricarea băuturilor și fabricarea de mașini și echipamente, arată a treia ediție a studiului "Capitalul privat românesc", realizat de ZF împreună cu PIAROM  -Patronatul Investitorilor Autohtoni din România.  Cel mai puternic sector de activitate unde companiile străine sunt dominante este fabricarea autovehiculelor de transport, cu afaceri de 66 de miliarde de lei în 2016, în creștere cu 10% față de anul anterior.